open-index/open-wikipedia-markdown huggingface dataset:
Λεωνίδας Παπάγος

Ο **Λεωνίδας Παπάγος** (2 Ιανουαρίου 1912 - 26 Απριλίου 2008) ήταν Έλληνας πρέσβης που διετέλεσε αυλάρχης του βασιλιά Κωνσταντίνου Β΄.

## Βιογραφικά στοιχεία
Γεννήθηκε στην Αθήνα κι ήταν γιος του Αλέξανδρου Παπάγου και της Μαρίας Καλλίνσκυ. Από την πλευρά του πατέρα του κατάγεται από την οικογένεια Αβέρωφ και ήταν απόγονος του Αυγερινού Αβέρωφ. Ακολούθησε σταδιοδρομία στο διπλωματικό σώμα φτάνοντας μέχρι τον βαθμό του πρέσβη. Εντάχθηκε στο διπλωματικό σώμα λίγο πριν από τον πόλεμο μαζί με τον Άγγελο Βλάχο και τον Σπυρίδωνα Τετενέ, και με την κατάληψη της Ελλαδας από τους Γερμανούς διέφυγε στην Αίγυπτο, όπου έδρευε το ελληνικό υπουργείο εξωτερικών. Υπηρέτησε στο Μπουένος Άιρες, στη Βέρνη και το Λονδίνο. Το 1966 διορίστηκε πρέσβης της Ελλάδας στο Κάϊρο, θέση στην οποία παρέμεινε μέχρι και τον Απρίλιο του 1967, οπότε κλήθηκε από τον βασιλιά Κωνσταντίνο για να αναλάβει αυλάρχης του, θέση την οποία διατήρησε μέχρι το 1977. Μετά το αποτυχημένο αντικίνημα της 13ης Δεκεμβρίου 1967 εγκατέλειψε μαζί με τον βασιλιά Κωνσταντίνο την Ελλάδα και εγκαταστάθηκαν στη Ρώμη και στη συνέχεια στο Λονδίνο. Από τη θέση αυτή συμμετείχε σε όλες τις παρασκηνιακές διεργασίες μεταξύ παλατιού και Χούντας.

Το 1999 εξέδωσε ημερολόγιο αναμνήσεων υπό τον τίτλο "Σημειώσεις 1967 - 1977". 

Απεβίωσε στις 26 Απριλίου 2008. Ήταν παντρεμένος με την Άννα Γουλανδρή, με την οποία χώρισε το Μάρτιο του 1967 και με την οποία απέκτησε έναν γιο, τον Αλέξανδρο Παπάγο. Μετά το χωρισμό τους, η Γουλανδρή παντρεύτηκε σχεδόν αμέσως τον ηθοποιό Δημήτρη Χορν με τον οποίο έζησε μέχρι τις 16 Οκτωβρίου του 1988, οπότε και πέθανε.

## Παραπομπές


Κατηγορία:Έλληνες διπλωμάτες
Κατηγορία:Οικογένεια Γουλανδρή
Κατηγορία:Οικογένεια Αβέρωφ
Ελληνικό Παιδικό Μουσείο

Το Ελληνικό Παιδικό Μουσείο είναι ένα μη κερδοσκοπικό Σωματείο κοινωφελούς χαρακτήρα με εκπαιδευτικό και πολιτιστικό σκοπό. Είναι αναγνωρισμένο από το Υπουργείο Πολιτισμού ως Ν.Π.Ι.Δ. με πολιτιστικούς σκοπούς (ΦΕΚ 1401/22-10-01).

Είναι μέλος του Διεθνούς Συμβουλίου Μουσείου (ICOM-www.istomediahost.gr/icom), του Ευρωπαϊκού Δικτύου Παιδικών Μουσείων Hands On! International (www.hands-on-international.net), του Δικτύου Μουσείων της Αθήνας (www.athensmuseums.net) και του Δικτύου Πολιτισμού του Δήμου Αθηναίων (www.athensculturenet.com). Συμμετέχει σε διάφορες διεθνείς πολιτιστικές εκδηλώσεις, ενώ διοργανώνει σε σταθερή ετήσια βάση, ποικίλα εκπαιδευτικά προγράμματα. Τα προγράμματα του μουσείου βασίζονται σε θέματα της καθημερινότητας και στις δράσεις τους τα παιδιά λαμβάνουν μέρος με ενεργό τρόπο, δημιουργώντας και παράλληλα ανακαλύπτοντας τον κόσμο που τα περιβάλλει.

Το Παιδικό Μουσείο της Αθήνας δημιουργήθηκε το 1994 με τη συνεργασία του Δήμου Αθηναίων και στεγάστηκε σε νεοκλασικό οίκημα στην οδό Κυδαθηναίων 14 στην Πλάκα (1994-2017). Σήμερα, στεγάζεται στο ισόγειο του εμβληματικού Ωδείου Αθηνών.

## Πηγές
* 25 χρόνια Παιδικό Μουσείο, ενημερωτικό φυλλάδιο Νοεμβρίου 2012

Ελληνικο Παιδικο Μουσειο
Ελληνικο
Entertainment Weekly

***Entertainment Weekly*** (μερικές φορές εν συντομία ***EW***) είναι ο τίτλος Αμερικανικού περιοδικού, που εκδίδεται από την εταιρεία Time Inc., η οποία ανήκει στην εταιρεία Time Warner, που καλύπτει τον κινηματογράφο, την τηλεόραση, τη μουσική, τα βιβλίο, το Θέατρο Μπρόντγουεϊ και τη μαζική κουλτούρα και ξεκίνησε την έκδοσή του στις 16 Φεβρουαρίου 1990. Αντίθετα από τα περιοδικά *[[Us Weekly]]*, *[[People|People Weekly]]* και *[[In Touch Weekly]]*, το *EW*' επικεντρώνεται κυρίως σε νέα των μέσων ψυχαγωγίας και σε κριτικές. Τα περιοδικά *[[Variety]]* και *[[The Hollywood Reporter]]*, απευθύνονται σε πιο ειδικούς της βιομηχανίας, ενώ το *EW* στοχεύει σε πιο γενικό κοινό.

Στις 2 Αυγούστου 2021 τέθηκε σε λειτουργία το site της ελληνικής έκδοσης του περιοδικού, με την Ελλάδα να είναι η πρώτη χώρα εκτός Αμερικής στην οποία θα είναι διαθέσιμο το περιοδικό.

## Εξωτερικοί σύνδεσμοι
*Επίσημη Ιστοσελίδα Αμερικανικής Έκδοσης
*Επίσημη Ιστοσελίδα Ελληνικής Έκδοσης 

Κατηγορία:Περιοδικά με τόπο έκδοσης τις Ηνωμένες Πολιτείες
Κατηγορία:Περιοδικά στην αγγλική γλώσσα
Κατηγορία:Περιοδικά κινηματογράφου
Καλυμνιώτικος (Χορός του μηχανικού)

Ο **Καλυμνιώτικος** ή **Χορός του Μηχανικού** είναι ο δημοφιλέστερος χορός της Καλύμνου.

Ο χορός χορεύεται σε διάφορες εκδηλώσεις όπως γάμοι, γλέντια και πανηγύρια και είναι πολύ αγαπητός. Είναι καθαρά αντρικός χορός. Αποτελεί αναπαράσταση του «πιασμένου» μηχανικού, δηλαδή του δύτη που βουτούσε με σκάφανδρο κι έχει πιαστεί, έχοντας πάθει τη νόσο των δυτών που ήταν η ημιπαράλυση.

Αυτός ο χορός ξεκίνησε σχεδόν πριν από 50 χρόνια, αλλά οι ρίζες του πραγματικού χορού με έναν ήρωα αληθινά πιασμένο μηχανικό, ανάγονται στα τέλη του περασμένου αιώνα. Τότε είχαμε τους πρώτους μηχανικούς και τους πρώτους «πιασμένους». Η παντελής άγνοια των κανόνων κατάδυσης, ήταν η αιτία που υπήρχαν πολλά άτυχα θύματα αυτού του τύπου, δηλαδή «σκασμένοι» και «πιασμένοι». Σύμφωνα με την ιστορία, ο μηχανικός τρεμουλιάζει, πέφτει κάτω και ξανά σηκώνεται για να χορέψει με συνοδεία την ειδική μελωδία του μηχανικού, εμπνευσμένη από τη σφουγγαράδικη αντρειοσύνη και γενναιότητα.

## Πηγές
* Ιστοσελίδα: Πάρε-Δώσε, Ελληνικοί παραδοσιακοί χοροί - Καλυμνιώτικος

Κατηγορία:ελληνικοί χοροί
Κατηγορία:Πολιτισμός της Καλύμνου
Λίμνη Τάουπο

Η **λίμνη Τάουπο** είναι ηφαιστειακή λίμνη στο Βόρειο Νησί στη Νέα Ζηλανδία. Με έκταση 616 χλμ² είναι η μεγαλύτερη λίμνη στη χώρα και η δεύτερη μεγαλύτερη λίμνη γλυκού νερού στην Ωκεανία, μετά την λίμνη Μάρει στην Παπούα Νέα Γουινέα. Το μέγιστο βάθος της λίμνης είναι 186 μέτρα. Η κύρια εκροή της λίμνης είναι ο ποταμός Γουαϊκάτο, ο μακρύτερος της Νέας Ζηλανδίας.

Η λίμνη βρίσκεται σε μια καλδέρα που σχηματίστηκε από μια έκρηξη υπερηφαιστείου πριν 26.500 χρόνια. Αυτή είναι η ισχυρότερη έκρηξη του ηφαιστείου Τάουπο, το οποίο έχει εκραγεί 28 φορές τα τελευταία 27.000 χρόνια. Τα ηφαιστειακά αναβλήματα είχαν όγκο 1.170 κυβικά χιλιόμετρα. Εξαιτίας της έκρηξης δημιουργήθηκε μια καλντέρα, η οποία στη συνέχεια γέμισε με νερό. Μια άλλη ισχυρή έκρηξη έλαβε χώρα στα τέλη του 2ου αιώνα μ.Χ. και επέκτεινε περαιτέρω τη λίμνη, καταστρέφοντας μεγάλο τμήμα του Βόρειου Νησιού.

Σήμερα η λίμνη είναι σημαντικός τουριστικός προορισμός για όλες τις εποχές από μόνη της. Επίσης, βρίσκεται κοντά σε άλλους δημοφιλείς τουριστικούς προορισμούς, όπως το Εθνικό Πάρκο Τονγκαρίρο και οι καταρράκτες Χούκα.

## Παραπομπές


Κατηγορία:Λίμνες της Νέας Ζηλανδίας
Κατηγορία:Ηφαίστεια της Νέας Ζηλανδίας
Κατηγορία:Υπερηφαίστεια
Ντάμες

Οι **Ντάμες** είναι ένας χορός συρτού που χορεύεται από ζευγάρια, και συναντάται κυρίως στο Νομό Ρεθύμνης.

Χορεύεται σε στιγμές χαράς και ευθυμίας, κυρίως τις απόκριες από άντρες και γυναίκες, με τη γυναίκα να κρατάει την άκρη ενός μαντηλιού με το αριστερό της χέρι και δίπλα της να πιάνει την άλλη άκρη ένας άντρας μέχρι τη στιγμή που ο λυράρης θα φωνάξει "ντάμα", οπότε κάθε άντρας αφήνει το μαντήλι της ντάμας του για να πιάσει δίπλα σε αυτήν που είναι μπροστά του. Ο χορευτής που βρίσκεται στο τέλος μένει συνήθως μόνο με τη συνοδεία μιας καρέκλας, γιατί οι γυναίκες είναι σκόπιμα κατά μία λιγότερες.

Ο χορός είναι διαδεδομένος στην Κρητική μουσική και αποτελεί παραλλαγή του χανιώτικου χορού, γι΄ αυτό στα Χανιά ονομάζεται και **Πάσο**.

## Παραπομπές


Κατηγορία:Ελληνικοί χοροί
Φρούριο Μανοέλ

Το **Φρούριο Μανοέλ** είναι φρούριο, το οποίο βρίσκεται στη Μάλτα. Ορθώνεται στη νήσο Μανοέλ, η οποία βρίσκεται απέναντι από την πόλη Γκζίρα στο Λιμάνι του Μαρσαμξέτ, στα βορειοδυτικά της Βαλέτας και επιβλέπει την είσοδο σ' αυτό το λιμάνι, καθώς και την ακτή της Σλιέμα.

## Περιγραφή
Το Φρούριο Μανοέλ είναι οχυρωμένο φρούριο, του οποίου η πλειονότητα των αμυντικών τάφρων και τειχών δημιουργήθηκαν στον ίδιο τον βράχο που αποτελεί το νησί. Ανεγέρθηκε από τους Ιωαννίτες Ιππότες μεταξύ του 1723 και του 1755, υπό τις διαταγές του Μεγάλου Μάγιστρου Μανοέλ ντε Βιλιένα.

Η ιδέα της οχύρωσης του νησιού, το οποίο αποκαλείτο τότε *Isolotto*, αποδίδεται στον Γάλλο μηχανικό Ρενέ Ζακόμπ ντε Τινιέ. Η οριστική εφαρμογή του συγκεκριμένου σχεδίου περιελάμβανε και τις συμβουλές του Σαρλ Φρανσουά ντε Μοντιόν, εκείνη την εποχή στρατιωτικό μηχανικό του Τάγματος της Μάλτας, υπεύθυνο για τα αμυντικά τείχη και την άμυνα του νησιού. Επιπλέον, ο Μοντιόν τέθηκε επικεφαλής της εποπτείας των κατασκευαστικών έργων, ενώ ενταφιάστηκε στο παρεκκλήσι του Αγίου Αντωνίου, εντός των τειχών του φρουρίου.

Το φρούριο είχε ενεργό ρόλο, όχι μόνο κατά την περίοδο των Ιωαννιτών Ιπποτών, αλλά και υπό βρετανική κατοχή, μέχρι και το 1906, όταν και οι Βρετανικές Αρχές εγκατέλειψαν την περιοχή.

## Στη διάρκεια του Β' Παγκοσμίου Πολέμου
thumb|Η κεντρική αυλή του Φρουρίου Μανοέλ.Στη διάρκεια του Β' Παγκοσμίου Πολέμου, αντιαεροπορικές μονάδες πυροβολικού των 94 mm εγκαταστάθηκαν εντός και περιμετρικά του φρουρίου. Τα πυροβόλα ήταν εγκατεστημένα πάνω σε ειδικές πλατφόρμες από τσιμέντο υπό μορφή ημικυκλίου, οι οποίες είχαν προστεθεί περιμετρικά των τειχών. Τα τείχη του φρουρίου, οι στρατώνες, καθώς και το παρεκκλήσι υπέστησαν μεγάλες ζημιές από τους γερμανικούς βομβαρδισμούς.

## Σήμερα
Το φρούριο τελεί υπό αναπαλαίωση: η λήξη των εργασιών είχε προβλεφθεί για το 2010.

## Σημειώσεις και Παραπομπές

## Πηγή
*http://www.educ.um.edu.mt/militarymalta/html/fort_manoel.html www.educ.um.edu.mt

 

Κατηγορία:Κάστρα
Κατηγορία:Κτίρια και κατασκευές στη Μάλτα
Κατηγορία:Κάστρα και οχυρώσεις των Οσπιταλίων Ιπποτών
ΚΚ Τσεντεβίτα Ζάγκρεμπ

Η **ΚΚ Τσεντεβίτα Ζάγκρεμπ** (κροατικά: *KK Cedevita Zagreb*) είναι επαγγελματική ομάδα καλαθοσφαίρισης της Κροατίας με έδρα το Ζάγκρεμπ. Αγωνίζεται την τρέχουσα περίοδο (2015-16) στην Α-1 Λίγκα (Πρωτάθλημα Κροατίας), την Αδριατική Λίγκα και την Ευρωλίγκα.

## Ιστορία
Η Τσεντεβίτα ιδρύθηκε το 1991 στο Ζάγκρεμπ με αρχικό όνομα ΚΚ Μπότινετς, από την ομώνυμη συνοικία όπου είχε την έδρα του το κλαμπ μέχρι το 2011. Αργότερα το όνομα της ομάδας άλλαξε σε ΚΚ Χιρόν για χορηγικούς λόγους. Αγωνιζόμενη χρόνο με χρόνο στις χαμηλότερες κατηγορίες του κροατικού μπάσκετ, ανέβηκε τελικώς στην Α-1 της Κροατίας το 2002. Την πρώτη μάλιστα χρονιά της στην κορυφαία κατηγορία, κατέκτησε την 5η θέση, πίσω από τις ονομαστές Τσιμπόνα Ζάγκρεμπ, Ζάνταρ, ΚΚ Ζάγκρεμπ και Σπλιτ.

Το 2005 η Ατλάντικ Γκρούπα, μια ισχυρή περιφερειακή εταιρεία, έγινε ο κύριος χορηγός της ομάδας, γεγονός που άλλαξε τις προοπτικές του κλαμπ. Το όνομά του άλλαξε σε Τσεντεβίτα από το ομώνυμο πολύ δημοφιλές ισοτονικό ποτό παραγωγής της εταιρείας Ατλάντικ. Το 2010/11 η ομάδα πραγματοποίησε την καλύτερη μέχρι τότε πορεία στην ιστορία της, κατακτώντας τη 2η θέση στην Κροατική Α-1 και φτάνοντας μέχρι τα ημιτελικά του Κυπέλλου Κροατίας, τερματίζοντας συγχρόνως 7η στην ισχυρή διοργάνωση της Αδριατικής Λίγκας και επίσης συμμετέχοντας στο φάιναλ φορ του Eurocup. Την επόμενη σεζόν, 2011-12, ήρθε πάλι 2η στην Κροατική Α-1, χάνοντας το πρωτάθλημα με μειονέκτημα έδρας από την Τσιμπόνα Ζάγκρεμπ με 3-1 νίκες στους τελικούς των πλέι οφ.

## Τίτλοι
* Πρωτάθλημα Κροατίας (4): 2013-14, 2014-15, 2015-16, 2016-17
* Κύπελλο Κροατίας (5): 2012, 2014, 2015, 2016, 2017
* Κύπελλο Ντράζεν Πέτροβιτς (2): 2011, 2015

## Διακρίσεις
* Φιναλίστ Πρωταθλήματος Κροατίας (2): 2010-11, 2011-12
* Φιναλίστ Κυπέλλου Κροατίας (1): 2013
* Φιναλίστ Κυπέλλου Ντράζεν Πέτροβιτς (2): 2013, 2014
* Φιναλίστ Αδριατικής Λίγκας (4): 2011-12, 2013-14, 2014-15, 2016-17
* Συμμετοχή στο Φάιναλ-Φουρ του Eurocup (1): 2011

## Ρόστερ

*Το ρόστερ ενημερώθηκε στις 06/11/2012

## Παραπομπές


## Εξωτερικοί σύνδεσμοι
* 

Κατηγορία:Κροατικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1991
Κατηγορία:Ιδρύσεις ομάδων καλαθοσφαίρισης το 1991
Κατηγορία:Ζάγκρεμπ
Τσεντεβιτα
Τράβις Ράις

Ο **Τράβις Ράις** (*Travis Rice*) (9 Οκτωβρίου 1982) είναι Αμερικανός αθλητής της χιονοσανίδας. 

Από το περιοδικό Snowboarder έχει καταταχθεί 13ος στους είκοσι αναβάτες που έχουν ασκήσει μεγαλύτερη επιρροή στο άθλημα.

Το 2011 συμμετείχε στην ταινία "The art of Flight". Σπόνσορές του μεταξύ άλλων είναι οι εταιρίες Red Bull και Quick Silver.

## Παραπομπές


## Εξωτερικοί σύνδεσμοι
* 

Κατηγορία:Χιονοσανίδα
Κατηγορία:Αμερικανοί αθλητές
Magna Hungaria

[thumb|right|Η μετανάστευση των [Μαγυάροι|Μαγυάρων.]]
Ο όρος **Magna Hungaria** (Μεγάλη Ούγκρα) χαρακτηρίζει μια γεωγραφική έκταση. Εικάζεται πως πρόκειται για τα αρχικά εδάφη των μαγυάρικων φυλών, τα οποία ήταν και σημείο εκκίνησης της μετανάστευσής τους προς τα δυτικά, και τα οποία βρίσκονταν στα νοτιοδυτικά των Ουραλίων. Αυτή η θεωρία εκφράστηκε για πρώτη φορά από τον Αδελφό Ιουλιανό, έναν Ούγγρο Δομινικανό μοναχό, ύστερα από μια περιπλάνησή του δια του Βουλγαρικού Χανάτου του Βόλγα, ώστε να ξαναβρεί τους Ανατολικούς Μαγυάρους που δεν συμμετείχαν στην μετανάστευση προς την Δύση και στην ίδρυση του Ουγγρικού Κράτους.

Κατηγορία:Ιστορία της Ουγγαρίας
Πατριάρχης Βουλγαρίας Κύριλλος

Ο **Κύριλλος** (Σόφια,  - Σόφια, 7 Μαρτίου 1971) ήταν ο 26ος προκαθήμενος της Βουλγαρικής Ορθόδοξης Εκκλησίας με τον τίτλο *[[Ιερά Μητρόπολις Σόφιας|Μητροπολίτης Σόφιας]] και [[Πατριάρχης Βουλγαρίας|Πατριάρχης πάσης Βουλγαρίας]]* και ο πρώτος Πατριάρχης του ανασυσταθέντος Πατριαρχείου Βουλγαρίας.

## Βιογραφικά στοιχεία
Γεννήθηκε στη Σόφια και το κοσμικό του όνομα ήταν **Κωνσταντίνος Μαρκώφ Κωνσταντίνωφ**. Εκάρη μοναχός στις 30 Δεκεμβρίου 1923 στον Ιερό Ναό Αγίας Κυριακής (Σβέτα Νεντέλγια στα βουλγαρικά) και χειροτονήθηκε διάκονος την επόμενη ημέρα. Πρεσβύτερος χειροτονήθηκε από τον Μητροπολίτη Στάρας Ζαγόρας Παύλο στις 22 Ιουνίου 1929. Το 1935 τοποθετήθηκε γραμματέας της Ιεράς Συνόδου και το 1936 έλαβε το οφίκιο του Αρχιμανδρίτη. Στις 12 Ιουλίου 1936 χειροτονήθηκε τιτουλάριος επίσκοπος Στοβίου, παραμένοντας στη θέση του Γραμματέα της Ιεράς Συνόδου. Στις 29 Μαΐου 1938 εξελέγη Μητροπολίτης Φιλιππουπόλεως. Κατά την περίοδο του Β΄ Παγκοσμίου Πολέμου και τη Βουλγαρική κατοχή της Δυτικής Θράκης του ανατέθηκε και η διοίκηση της Μητροπόλεως Μαρωνείας (1941-1944).

Στις 10 Μαΐου 1953 εξελέγη Μητροπολίτης Σόφιας και Πατριάρχης Βουλγαρίας. Το 1961 μετά την κανονική ανακήρυξη της Εκκλησίας της Βουλγαρίας σε Πατριαρχείο αναγνωρίστηκε ως Πατριάρχης και από το Οικουμενικό Πατριαρχείο. 

Διετέλεσε τοποτηρητής της Μητροπόλεως Φιλιππουπόλεως από το 1953 μέχρι το 1969. Κατά την Πατριαρχία του στις 18 Ιουλίου 1968 η Εκκλησία της Βουλγαρίας υιοθέτησε το Γρηγοριανό Ημερολόγιο.

Πέθανε στις 7 Μαρτίου 1971, σε ηλικία 70 ετών και τάφηκε στο καθολικό της Ιεράς Μονής Μπάτσκοβο, 89 χλμ από τη Σόφια.

## Παραπομπές


Κατηγορία:Πατριάρχες Βουλγαρίας
Εθνική Αγγλίας Κ-19 (ποδόσφαιρο ανδρών)

Η **Εθνική Αγγλίας U19 (ποδόσφαιρο ανδρών)** είναι η εθνική ομάδα ποδοσφαίρου Αγγλίας για ποδοσφαιριστές κάτω των 19 ετών. Ελέγχεται από την Ποδοσφαιρική Ομοσπονδία Αγγλίας. Συμμετέχει στη Ευρωπαϊκό πρωτάθλημα ποδοσφαίρου U19. Ήταν φιναλίστ στο Ευρωπαϊκό πρωτάθλημα ποδοσφαίρου U21 2005 και στο Ευρωπαϊκό πρωτάθλημα ποδοσφαίρου U21 2009, ενώ έχει άλλες 5 συμμετοχές στην τελική φάση.

## Εξωτερικοί σύνδεσμοι

* Επίσημη ιστοσελίδα της UEFA
* UEFA - Αγγλία

Κατηγορία:Εθνική Αγγλίας (ποδόσφαιρο)
Κατηγορία:Εθνικές ομάδες ποδοσφαίρου Κ-19 Ευρώπης
Α.Σ. Ρούβας

Ο **Αθλητικός Σύλλογος Ρούβας Γέργερης**, εν συντομία **Α.Σ. Ρούβας Γέργερης**, είναι ποδοσφαιρικό σωματείο του οικισμού Γεργέρη, του πρώην Δήμου Ρούβα και νυν Δήμου Γόρτυνας, του Νομού Ηρακλείου και ιδρύθηκε στις 3 Δεκεμβρίου του 1961.

Έδρα της ομάδας είναι το Δημοτικό Στάδιο – Αθλητικό Κέντρο Γέργερης χωρητικότητας 600 ατόμων καθήμενων.

## Ιστορία
Ο σύλλογος ιδρύθηκε το 1961 ως «Α.Ο. Ρούβας» και έδινε μόνο φιλικούς αγώνες λόγω κυρίως έλλειψης γηπέδου. Το 1968 η δικτατορία ανέστειλε τη λειτουργία του συλλόγου , χαρακτηρίζοντάς τον «ανενεργό», καθώς δε συμμετείχε σε επίσημα πρωταθλήματα. Κάτι ανάλογο συνέβη και από το 1974 ως το 1985 , η ομάδα ήταν εντελως ερασιτεχνική , παίζοντας  μόνο φιλικούς αγώνες. Το 1985 γίνεται η επανίδρυση του συλλόγου και συμμετέχει για πρώτη φορά στο πρωτάθλημα της Ε.Π.Σ. Ηρακλείου.Τη διετία 1992-1994 επίσης δε συμμετείχε σε κανένα πρωτάθλημα αλλα από το 1994 και μετά είχε μια συνεχή ανοδική πορεία.

thumb|left|120px|Έμβλημα της Π.Α.Ε. Ρούβας - Νερά Ρούβας 
Την αγωνιστική περίοδο 2008-2009 η ομάδα αναδείχθηκε  πρωταθλήτρια στην Α' Κατηγορία της ΕΠΣΗ και προβιβάστηκε στη Δ' Εθνική για πρώτη φορά στην ιστορία του συλλόγου. Την αγωνιστική περίοδο 2010-2011 κατάκτησε το πρωτάθλημα του 10ου ομίλου της Δ' Εθνικής και προβιβάστηκε στην Φούτμπολ Λιγκ 2 και παράλληλα με την άνοδο, ιδρύθηκε η ΠΑΕ Ρούβας - Νερά Ρούβας. Την ίδια χρονιά κατέκτησε και το Κύπελλο ΕΠΣΗ για πρώτη φορά στην ιστορία του συλλόγου.

Στη Φούτμπολ Λιγκ 2 αγωνίστηκε από το 2011-12 μέχρι το 2013-14 που υποβιβάστηκε από την Γ΄ Εθνική Ερασιτεχνική, όπως μετονομάστηκε η κατηγορία, κι επέστρεψε απευθείας στο πρωτάθλημα της Ε.Π.Σ. Ηρακλείου, διότι η Δ' Εθνική είχε καταργηθεί, ενώ παράλληλα διαλύθηκε και η ΠΑΕ. Την περίοδο 2014-2015 αναδείχθηκε πρωταθλητής της Α' ΕΠΣΗ και προκρίθηκε στο Πρωτάθλημα πρωταθλητιών ΕΠΣ, όπου τερμάτισε στη 2η θέση του 14ου ομίλου, χωρίς να καταφέρει να προβιβαστεί στη Γ' Εθνική.

## Διαχρονική Πορεία
Η πορεία του συλλόγου απο το 1985 και μετά. 

## Τίτλοι
* Πρωτάθλημα Α1 Κατηγορίας Ε.Π.Σ. Ηρακλείου: 2
**2008-09, 2009-10
*Κύπελλο Ε.Π.Σ. Ηρακλείου: 1
**2010-11
* Σούπερ Καπ Ε.Π.Σ. Ηρακλείου: 1
**2010-11

## Παραπομπές


Κατηγορία:Αθλητικοί σύλλογοι Ηρακλείου
Κατηγορία:Ιδρύσεις αθλητικών συλλόγων το 1961
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1961
Μηλέα η δασική

Η **Μηλέα η δασική** (λατ. Malus sylvestris) ή ευρωπαϊκό ξινόμηλο είναι είδος οπωροφόρου δένδρου που ανήκει στο γένος των μηλοειδών (Malus) που σήμερα υπάγεται στην κόκκινη λίστα των φυτών σε ανεπάρκεια. Αναφέρεται από τον Διοσκουρίδη και τον Πλίνιο.

Από μελέτες που έγιναν, η μηλιά (Malus domestica) θεωρείται ότι είναι υβριδογενούς καταγωγής και ότι έχει προκύψει από διασταυρώσεις μερικών ευρωπαϊκών και ασιατικών ειδών άγριας μηλιάς.

## Περιγραφή
Είναι ως επί το πλείστον ψηλοί θάμνοι από 3 μέχρι 5 μέτρα αλλά απαντώνται και δέντρα που φτάνουν τα δέκα μέτρα.
Έχουν κόμη συμπαγή και φλοιό φαιόχρωμο που φέρει αγκάθια. Τα φύλλα του είδους κυμαίνονται από 4 μέχρι 8 εκατοστά,
είναι οδοντωτά, έχουν ωοειδές σχήμα και η επιφάνειά τους  είναι λεία ή καλυμμένη με χνούδι.  Ανθοφορεί Απρίλιο με Μάιο και τα 
άνθη του έχουν χρώμα άσπρο μέχρι ανοιχτό ροζ. Η μηλέα η δασική, ή αγριομηλιά είναι μελιτοφόρο φυτό.  Φέρει καρπούς σφαιρικού σχήματος, 
διαμέτρου 2-4 εκατοστών με ξινόπικρη γεύση.

## Γεωγραφική κατανομή
Το είδος εξαπλώνεται από την κεντρική μέχρι την ανατολική Ευρώπη. Αντέχει στις χαμηλές θερμοκρασίες. Στην περιοχή των Άλπεων απαντά σε υψόμετρο 
μέχρι και 1100 μέτρων. Φύεται μεμονωμένα σε  αργιλλώδη ή πετρώδη εδάφη, πλούσια σε θρεπτικά συστατικά.

## Παραπομπές


## Εξωτερικοί σύνδεσμοι
*
*USDA Προφίλ φυτών
*''Malus sylvestris'' στην Ισπανία

Κατηγορία:Αμυγδαλοειδή
Κατηγορία:Ευρωπαϊκή χλωρίδα
Λαχάρ

[thumb|250px|Λαχάρ που προκλήθηκε από έκρηξη του ινδονησιακού ηφαιστείου [Γκαλουγκούνγκ το 1982.]]
Τα **λαχάρ** είναι λασπορροές από ηφαιστειακά αναβλήματα, που αποτελούνται από πυροκλαστικά υλικά αναμεμιγμένα με υγρό υλικό, συνήθως νερό. Τα υλικά αυτά κινούνται καθοδικά στις πλαγιές και τις κοιλάδες των ηφαιστείων και αναπτύσσουν μεγάλες ταχύτητες. Τα λαχάρ αναφέρονται επίσης και ως *λασποροές* (mudflows) ή *ροές συντριμμιών* (debris flows). Ο όρος προέρχεται από την Ινδονησιακή γλώσσα.

## Ιδιότητες
Τα λαχάρ συνδέονται σχεδόν πάντοτε με στρωματοηφαίστεια, διότι αυτά εκρήγνυνται βίαια και δημιουργούν πυροκλαστικές ροές. Επιπλέον, οι ψηλοί και απότομοι κώνοι τους είτε καλύπτονται από χιόνια, είτε έχουν στον κρατήρα κάποια λίμνη, είτε αποτελούνται από χαλαρά πυροκλαστικά υλικά που διαβρώνονται εύκολα, είτε τέλος τα πρανή τους εσωτερικά είναι ασταθή λόγω της αλλοίωσης από υδροθερμικά ρευστά. 

Τα λαχάρ είναι ιδιαίτερα επικίνδυνα διότι έχουν πυκνότητα και συμπεριφορά υγρού τσιμέντου και μεταφέρουν υλικά μεγέθους από στάχτη και χαλίκια μέχρι ογκόλιθους με διάμετρο μεγαλύτερη από 10 μέτρα. Το πιο καταστροφικό λαχάρ προκλήθηκε από την έκρηξη του ηφαιστείου Νεβάδο ντελ Ρουίς στην Κολομβία στις 13 Νοεμβρίου 1985, όταν μια μικρή έκρηξη προκάλεσε ένα τεράστιο λαχάρ που κάλυψε τη πόλη Αρμέρο και προκάλεσε 23.000 - 25.000 θανάτους.

## Αίτια
Μία ηφαιστειακή έκρηξη μπορεί να προκαλέσει άμεσα ή έμμεσα τη δημιουργία ενός ή περισσοτέρων λαχάρ. Τα λαχάρ δημιουργούνται με διάφορους τρόπους: 

* Από τη τήξη χιονιού και πάγου που βρίσκεται πάνω στα ηφαίστεια από πυροκλαστικές ροές.
* Από εκχύσεις λάβας που κινούνται αργά πάνω στο χιόνι. Συνήθως η λάβα δεν έχει την ικανότητα να λειώσει το χιόνι και τον πάγο τόσο γρήγορα ώστε να δημιουργηθούν μεγάλα λαχάρ. Αντίθετα, οι εκρήξεις λάβας κάτω από παγετώνες τήκουν τεράστιες ποσότητες πάγου και δημιουργούν εξαιρετικά μεγάλα λαχάρ. Τέτοιου είδους λαχάρ είναι συνηθισμένα στην Ισλανδία.
* Από έντονες βροχοπτώσεις κατά τη διάρκεια ή μετά την έκρηξη, καθώς το νερό μπορεί να ξεπλύνει χαλαρά ηφαιστειακά υλικά
* Από διάρρηξη λιμνών. Οι πυροκλαστικές ροές ή οι κατολισθήσεις μπορεί να φράξουν το ποτάμιο σύστημα της περιοχής σχηματίζοντας λίμνες. Όταν οι λίμνες αυτές διαρρηχθούν, συνήθως λόγω υπερχείλισης, παρασέρνουν και τα ηφαιστειακά υλικά που αποτελούσαν το φραγμό των υδάτων δημιουργώντας λαχάρ.
* Από κατολισθήσεις ηφαιστειακών υλικών. Τα αίτια αυτών των κατολισθήσεων είναι σεισμοί, έντονες βροχοπτώσεις που διαποτίζουν το έδαφος, η κίνηση του μάγματος και οι εκρήξεις στις πλαγιές των ηφαιστείων.

## Παραπομπές


## Δείτε επίσης
* Ηφαίστειο
* Φυσικός κίνδυνος

## Πηγές
* Lahars and Their Effects  Αμερικανικό Γεωλογικό Ινστιτούτο (2010)

Κατηγορία:Ηφαιστειολογία
Κατηγορία:Γεωλογικοί κίνδυνοι
Πολίτης (αποσαφήνιση)

Με την ονομασία **Πολίτης** μπορεί να αναφερόμαστε:

## Πρόσωπα
### Αρχαία Ελλάδα
* Πολίτης (μυθολογία), πρόσωπα της ελληνικής μυθολογίας
* Πολίτης ο Κεραμεύς, αρχαίος Έλληνας Ολυμπιονίκης από την Κέραμο της Ιωνίας
### Με το όνομα ''Νίκος'' ή ''Νικόλαος''
* Νικόλαος Πολίτης (αποσαφήνιση)

### Με το όνομα ''Γιάννης'' ή ''Ιωάννης''
* Ιωάννης Πολίτης (αποσαφήνιση)

### Με άλλα ονόματα
* Αδαμάντιος Πολίτης (1880;-1930;), Έλληνας αγιογράφος και λαϊκός ζωγράφος.
* Αντώνιος Πολίτης (1890 - 1963), Έλληνας ιεράρχης.
* Γ. Πολίτης, Έλληνας αγωνιστής της Επανάστασης του 1821.
* Κοσμάς Πολίτης (1888-1974), Έλληνας πεζογράφος.
* Κώστας Πολίτης (1942- ), Έλληνας καλαθοσφαιριστής.
* Λίνος Πολίτης (1906-1982), Έλληνας φιλόλογος και πανεπιστημιακός.
* Μιχαήλ Πολίτης, Έλληνας τραπεζίτης.
* Φώτος Πολίτης (1890-1934), Έλληνας σκηνοθέτης του θεάτρου.
* Χρήστος Πολίτης (1942- ), Έλληνας ηθοποιός.

## Εφημερίδες
* Αλληλέγγυος Πολίτης, εφημερίδα που εξέδιδε η μη κυβερνητική οργάνωση "Αλληλεγγύη".
* Πολίτης της Θράκης, εβδομαδιαία εφημερίδα της Αλεξανδρούπολης.
* Πολίτης (εφημερίδα Κύπρου), εφημερίδα της Κύπρου.
* Politis (εφημερίδα), γαλλόφωνη εφημερίδα της Γαλλίας.

## Διάφορα
* Πολίτης Κέιν, κινηματογραφική ταινία του Όρσον Γουέλς το έτος παραγωγής το 1941.
* 4867 Πολίτης, αστεροειδής της Τρωικής Ομάδας.

 

Κατηγορία:Ελληνικά επώνυμα
Κανγκά Ακαλέ

Ο **Κανγκά Γκωτιέ Ακαλέ** (γεννημένος στις 7 Μαρτίου 1981) είναι Ιβοριανός ποδοσαφιριστής, ο οποίος αγωνίζεται στη θέση του μέσου για λογαριασμό της ομάδας της γαλλικής Λιγκ 2, ΑΚ Αρλ-Αβινιόν.

## Καριέρα
Τον Ιούνιο του 2007, ο Ακαλέ υπέγραψε συμβόλαιο τετραετούς διάρκειας με την Λανς έναντι άγνωστου ποσού, ενώ μετακινήθηκε υπό την μορφή δανεικού στην Μαρσέιγ τον Ιανουάριο του 2008, και μετέπειτα στην Ρεκρεατίβο Ουέλβα. Αν και ξεκίνησε την καριέρα του ως επιθετικός, πλέον αγωνίζεται ως επιτελικός μέσος ή αριστερό χαφ, θέση στην οποία διακρίνεται για την πολύ καλή του πάσα και την εξαιρετική του τεχνική κατάρτιση.

Το 2011, ο Ακαλέ εντάχθηκε στην Λεχουία, ομάδα από το Κατάρ, ώστε να καλύψει το κενό του τραυματία συμπαίκτη και συμπατριώτη του, Μπακαρί Κονέ. Πραγματοποίησε το ντεμπούτο του στο Qatari Stars Cup 2011 στις 11 Νοεμβρίου, όπου πέτυχε χατ-τρικ στη νίκη της ομάδας του επί της Αλ-Ραγιάν με σκορ 3-1.

Στις 31 Ιανουαρίου 2012, ο Ακαλέ υπέγραψε συμβόλαιο διάρκειας 6 μηνών με τον Παναιτωλικό. Περίπου τρεις μήνες αφότου απέκτεισε την ελευθέρα του, στις 24 Οκτωβρίου 2012, ο Ακαλέ εντάχθηκε στην ομάδα της γαλλικής Λιγκ 2, Αρλ-Αβινιόν, βάζοντας την υπογραφή του σε διετές συμβόλαιο συνεργασίας.

## Διεθνής Καριέρα
Έχει συνολικά 35 διεθνείς συμμετοχές με την Εθνική Ακτής Ελεφαντοστού, ενώ κλήθηκε στην αποστολή της χώρας του για το Παγκόσμιο Κύπελλο του 2006.

## Παραπομπές



Κατηγορία:Ιβοριανοί ποδοσφαιριστές
Κατηγορία:Ποδοσφαιριστές Στελά Κλαμπ Ντ'Αντζαμέ
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές ΦΚ Σιόν
Κατηγορία:Ποδοσφαιριστές Παναιτωλικού
Α
Κατηγορία:Ποδοσφαιριστές ΦΚ Ζυρίχη
Κατηγορία:Ποδοσφαιριστές ΑΖ Οσέρ
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές Ρεκρεατίβο Ουέλβα
Κατηγορία:Ποδοσφαιριστές Αλ Ντουχαΐλ ΣΚ
Κατηγορία:Ποδοσφαιριστές ΑΚ Αρλ-Αβινιόν
Κατηγορία:Ποδοσφαιριστές Εθνικής Ακτής Ελεφαντοστού
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Λιγκ 1
Ζεράρ Γκνανουάν

Ο **Αμουκού Ζεράρ Γκνανουάν** (γεννημένος στις 12 Φεβρουαρίου 1979 στην Ατζοπέ) είναι ένας ποδοσφαιριστής από την Ακτή Ελεφαντοστού, ο οποίος αγωνίζεται στη θέση του τερματοφύλακα για λογαριασμό της ΟΣ Αβράνς, ομάδας του Ερασιτεχνικού Πρωταθλήματος Γαλλίας.

Έχει, συνολικά, 7 διεθνείς συμμετοχές με την Εθνική Ακτής Ελεφαντοστού, ενώ κλήθηκε στην αποστολή που έλαβε μέρος στο Παγκόσμιο Κύπελλο του 2006, κι αυτό παρά το γεγονός πως είχε αγωνιστεί με τη Γαλλία στην ηλικιακή κατηγορία U-19, με σημαντικότερη την παρουσία του στο Ευρωπαϊκό Πρωτάθλημα Ποδοσφαίρου U-19 του 1997.

## Εξωτερικοί σύνδεσμοι

*Ιστορικό Καριέρας στο National Football Teams

Κατηγορία:Ιβοριανοί ποδοσφαιριστές
Κατηγορία:Ποδοσφαιριστές Αν Αβάν ντε Γκανγκάμπ
Κατηγορία:Ποδοσφαιριστές ΦΚ Σοσό
Κατηγορία:Ποδοσφαιριστές Μονπελιέ ΕΣΚ
Γ
Κατηγορία:Ποδοσφαιριστές Βαν ΟΚ
Κατηγορία:Ποδοσφαιριστές ΟΣ Κρετέιγ-Λουζιτανός
Κατηγορία:Ποδοσφαιριστές Ετουάλ Σπορτίβ Φρεζυσιέν
Κατηγορία:Ποδοσφαιριστές ΟΣ Αβράνς Μον-Σαιν-Μισέλ
Κατηγορία:Ποδοσφαιριστές Εθνικής Ακτής Ελεφαντοστού
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Λιγκ 1
Κουτσουπιά (αποσαφήνιση)

Αναφερόμαστε:
*Κουτσουπιά στο φυτό της οικογενείας των ψυχανθών
*Κουτσουπιά Λάρισας, παράλιος οικισμός στο ανατολικό τμήμα του νομού Λάρισας στην ακτή του Αιγαίου.
Κυπριακή Ομοσπονδία Χειροσφαίρισης

Η **Κυπριακή Ομοσπονδία Χειροσφαίρισης** (Κ.Ο.Χ., αγγλικά: *Cyprus Handball Federation*) είναι η ανώτατη αρχή στο χώρο της κυπριακής χειροσφαίρισης. Αποτελεί το διοργανωτή των Εθνικών Πρωταθλημάτων και Κυπέλλων της Κύπρου, έχοντας επίσης υπό την εποπτεία της τις εθνικές ομάδες ανδρών, γυναικών και μικρότερων ηλικιακών ομάδων.

Η Ομοσπονδία ιδρύθηκε από τον Κ.Ο.Α. το 1974, ωστόσο η ουσιαστική δραστηριοποίησή της έλαβε χώρα ύστερα από επτά χρόνια. 

Το 1983 διοργανώθηκε το πρώτο Τουρνουά Χάντμπολ με τη συμμετοχή τριών μόνο ομάδων. Την επόμενη χρονιά διεξήχθη το πρώτο επίσημο Πρωτάθλημα στη χώρα με τη συμμετοχή οκτώ ομάδων. 

Η Ομοσπονδία είναι μέλος της Διεθνούς Ομοσπονδίας (IHF) από το έτος 1975 και της Ευρωπαϊκής Ομοσπονδίας (EHF) της οποίας είναι και ιδρυτικό μέλος από το 1992. Επίσης είναι μέλος της Κοινοπολιτειακής Ομοσπονδίας και από το 1999 ιδρυτικό μέλος της Μεσογειακής Ομοσπονδίας Χειροσφαίρισης.

## Παραπομπές


## Εξωτερικοί σύνδεσμοι
*

Χειροσφαιριση
Ομοσπονδια
Φωτεινές σφαίρες

Οι **Φωτεινές σφαίρες** (η ορολογία στα Αγγλικά είναι *orbs*) είναι ένας όρος που χρησιμοποιείται για να περιγράψει τα κυκλικά αντικείμενα, μερικές φορές με ένδειξη κίνησης, που εμφανίζονται στις φωτογραφίες με χρήση φλας. 

Βασιζόμενοι σε μη επιστημονικές θεωρίες υπάρχουν άνθρωποι οι οποίοι πιστεύουν ότι οι φωτεινές σφαίρες αυτές είναι ένδειξη ενεργειών, αύρας, υπερτρισδιάστατων οντοτήτων ή και φαντασμάτων. Στην πράξη τα σημάδια αυτά οφείλονται συχνά σε σκόνη ή νερό ή νιφάδες χιονιού οι οποίες βρίσκονται πολύ κοντά στην μηχανή, μπροστά  στο φακό και φωτίζονται από τη δύναμη του φλας κατά την διάρκεια λήψεως της φωτογραφίας.  

## Ιστορία
Στην ιστορία της φωτογραφίας η φωτογράφιση φαντασμάτων απέκτησε δημοτικότητα τέλος του 19ου αιώνα (την Βικτοριανή εποχή / το 1837 μέχρι το 1901)  μέχρι τον Α΄ Παγκόσμιο Πόλεμο. Υπήρχε η θεωρία ότι η φωτογραφική μηχανή μπορεί να αποτελέσει εργαλείο για να αποτυπωθεί το νεκρό παιδί μιας πενθούσας μητέρας. Σε αυτές τις φωτογραφίες συνήθως υπήρχε μια αναλαμπή ή μια σκιά η οποία οφείλονταν σε μια ασυνήθιστη πηγή φωτισμού. Όταν η εταιρία Kodak ξεκίνησε την κατασκευή απλών στη χρήση φωτογραφικών μηχανών, πολλοί φωτογράφοι "φαντασμάτων" δοκίμασαν να φωτογραφίσουν δημόσιους ιστορικούς χώρους και να αποτυπώσουν μεταφυσικές οντότητες. Σε όλες τις φωτογραφίες αυτού του είδους υπάρχει μια ασυνήθιστη πηγή φωτισμού η οποία δημιουργεί την υποτιθέμενη μεταφυσική οντότητα. Με την δημοτικότητα της ψηφιακής φωτογραφίας έγιναν πάλι διάσημες οι φωτογραφίσεις μεταφυσικών οντοτήτων γνωστές και ως *φωτεινές σφαίρες*. Υπάρχουν ιστοσελίδες και δικτυακές κοινότητες οι οποίες δημοσιεύουν τέτοιες φωτογραφίες. Το κοινό που ενδιαφέρεται για αυτές τις θεωρίες συμμετέχει σε αντίστοιχες εκδηλώσεις *κυνηγιών φαντασμάτων*. Έχει δημοσιευτεί και άρθρο στο αγγλόφωνο περιοδικό *Country living* για το πως μπορεί κάποιος φωτογράφος να φωτογραφίσει *υπερφυσικά* πορτραίτα (paranormal portaits) με θέμα την γιορτή του Χάλοουϊν. Στο Αμερικάνικο Μουσείο Φωτογραφίας το 2000  όπως και Μητροπολιτικό Μουσείο Τέχνης (στην Νέα Υόρκη) το 2005   έχουν γίνει εκθέσεις φωτογραφίας για να ευαισθητοποιηθεί το κοινό και να απομυθοποιούν όλες αυτές οι μεταφυσικές θεωρίες. 

## Παραπομπές



Κατηγορία:Φωτογραφία
Κατηγορία:Μεταφυσική
Παιδεραστία

[thumb|Παιδεραστικό φιλί σε αττική [Κύλιξ|κύλικα (5ος αιώνας π.Χ.)]]
Η **παιδεραστία** (από το *παῖς* και το *ἐραστής*) είναι η σεξουαλική σχέση μεταξύ ενός ενήλικου άνδρα και ενός προέφηβου ή έφηβου αγοριού. Ο όρος παιδεραστία χρησιμοποιείται διεθνώς για να αναφερθεί σε ιστορικές πρακτικές ορισμένων πολιτισμών, ιδιαίτερα της αρχαίας Ελλάδας και της αρχαίας Ρώμης. Στην Ελλάδα, ο όρος αναφέρεται γενικότερα στη σύναψη σεξουαλικών σχέσεων με ανηλίκους.

Στις περισσότερες χώρες σήμερα τέτοιες σχέσεις είναι παράνομες. Η τοπική ηλικία συναίνεσης σε σεξουαλική επαφή καθορίζει εάν ένα άτομο θεωρείται νομικά ικανό να συναινέσει σε σεξουαλικές πράξεις και εάν αυτή η επαφή αποτελεί παιδική σεξουαλική κακοποίηση ή αποπλάνηση ανηλίκου. Ένας ενήλικας ο οποίος εμπλέκεται σε σεξουαλική δραστηριότητα με ανήλικο μπορεί να θεωρηθεί κακοποιητικός από τις ιατρικές αρχές για διαφόρους λόγους, όπως η ηλικία του ανηλίκου, η πιθανότητα ο ανήλικος να αναπτύξει μία ή περισσότερες ψυχικές διαταραχές, όπως διαταραχή μετατραυματικού στρες, σωματικό τραυματισμό και την τάση του ανηλίκου για περαιτέρω θυματοποίηση στην ενήλικη ζωή.

## Παραπομπές


Κατηγορία:Παιδική σεξουαλική κακοποίηση
Μις Μπέτυ

Το **Μις Μπέτυ** (πρωτότυπος τίτλος: Miss Betty) είναι ένα ρομαντικό μυθιστόρημα του  Μπραμ Στόκερ που δημοσιεύθηκε στην Αγγλία το 1898 από τον εκδοτικό οίκο C.Arthur Pearson Limited.

## Παραπομπές


## Εξωτερικοί Σύνδεσμοι
* Πανεπιστήμιο του Μίσιγκαν

Κατηγορία:Μυθιστορήματα του Μπραμ Στόκερ
Κατηγορία:Ρομαντικά μυθιστορήματα
Κατάλογος δήμων επαρχίας Μπολόνιας

Σε αυτή την σελίδα παρατίθενται οι 60 δήμοι (56 από την 1η Ιανουαρίου 2014) που αποτελούν την επαρχία της Μπολόνιας.
   
* Αντσόλα ντελλ'Εμίλια
* Αρτζελάτο
* Βαλσαμότζια *
* Βεργκάτο
* Γκαλλιέρα
* Γκάτζο Μοντάνο
* Γκραναλιόνε
* Γκραναρόλο ντελλ'Εμίλια
* Γκριτζάνα Μοράντι
* Ίμολα
* Καζαλέκκιο ντι Ρένο
* Καζαλφιουμανέζε
* Καλντεράρα ντι Ρένο
* Καμουνιάνο
* Καστέλ Γκουέλφο ντι Μπολόνια
* Καστέλ Ματζιόρε
* Καστέλ ντ Αϊάνο
* Καστέλ ντελ Ρίο
* Καστέλ ντι Κάζιο
* Καστέλ σαν Πιέτρο Τέρμε
* Καστέλλο ντ Άρτζιλε
* Καστέλλο ντι Σερραβάλλε *
* Καστενάζο
* Καστιλιόνε ντει Πέπολι
* Κρεβαλκόρε
* Κρεσπελλάνο *
* Λιτζάνο ιν Μπελβεντέρε
* Λοϊάνο
* Μαλαλμπέργκο
* Μαρτσαμπόττο
* Μεντιτσίνα (Ιταλία)
* Μινέρμπιο
* Μολινέλλα
* Μονγκιντόρο
* Μόντε σαν Πιέτρο
* Μοντεβέλιο *
* Μοντερέντσιο
* Μοντζούνο
* Μορντάνο
* Μπαριτσέλα
* Μπατζάνο *
* Μπεντιβόλιο
* **[[Μπολόνια]]** (Πρωτεύουσα) 
* Μπόργκο Τοσινιάνο
* Μπούντριο
* Ντότσα
* Οτσάνο ντελλ'Εμίλια	
* Πιανόρο
* Πιέβε ντι Τσέντο
* Πορρέττα Τέρμε
* Σαβίνιο *
* Σάλα Μπολονιέζε
* Σαν Λάτσαρο ντι Σάβενα
* Σαν Μπενεντέττο Βαλ ντι Σάμπρο
* Σαν Πιέτρο ιν Καζάλε
* Σαν Τζιοβάννι ιν Περσιτσέτο
* Σαν Τζιόρτζιο ντι Πιάνο
* Σαντ Άγκατα Μπολονιέζε
* Σάσσο Μαρκόνι
* Τζόλα Πρεντόζα
* Φοντανέλιτσε

(*) Οι δήμοι Καστέλλο ντι Σερραβάλλε, Κρεσπελλάνο, Μοντεβέλιο, Μπατζάνο και Σαβίνιο την 1η Ιανουαρίου του 2014 ενώθηκαν και δημιούργησαν τον δήμο του Βαλσαμότζια.  

Κατηγορία:Εμίλια-Ρομάνια
Κατηγορία:Πόλεις της Εμίλια-Ρομάνια
Κατηγορία:Επαρχία Μπολόνια
Ραούνγκ

thumb|250px|Αεροφωτογραφία της κορυφής του Ραούνγκ
Το **Ραούνγκ** (*Raung*) είναι ενεργό στρωματοηφαίστειο στην ανατολική Ιάβα. Έχει ύψος 3.332 μέτρα και στην κορυφή του υπάρχει μια καλντέρα διαμέτρου περίπου δύο χιλιόμετρων.  Το βουνό βρίσκεται κοντά στη μεγάλη ηφαιστειακή καλντέρα Ιτζέν, η οποία έδω το όνομα στο ηφαιστεικά σύμπλεγμα Ιτζέν, στο οποίο ανήκει το Ραούνγκ. Τέσσερα χιλιόμετρα μακριά από το Ραούνγκ βρίσκεται το Γκουνούγκ Γκαντούνγκ, το οποίο είναι πηγή μιας από τις μεγαλύτερες κατολισθήσεις της Ινδονησίας. Τα κορήματα της κατολίσθησης καλύπτουν 1.000 χλμ² και φτάνουν σε απόσταση 79 χιλιομέτρων από το βουνό.

Το Ραούνγκ είναι από τα πιο ενεργά ηφαίστεια της Ιάβας. Η ηφαιστειακή δραστηριότητα του Ραούνγκ περιλαμβάνει εκρηκτικές στήλες στάχτης και ροές λάβας. Η πρώτη καταγεγραμένη έκρηξή του έλαβε χώρα το 1586 και προκάλεσε θανάτους. Το 1593 έλαβε χώρα μια ισχυρή έκρηξη με ισχύ στη κλίμακα VEI 5. Το 1638 καταγράφηκε στη περιοχή του Ραούνγκ ένα ισχυρό λαχάρ, το οποίο συνοδεύτηκε από αρκετούς σεισμούς. Το λαχάρ προκάλεσε 1.000 περίπου θανάτους. Άλλες πολύνεκρες εκρήξεις έλαβαν χώρα το 1730 και το 1822, με τους νεκρούς να ξεπερνούν τους 3.000 και στις δύο εκρήξεις.

Λόγω του μεγάλου ύψους του, το ηφαίστειο μπορεί να εύκολα να διαταράξει τις αεροπορικές πτήσεις, όπως συνέβη τις 9 Ιουνίου 2015, όταν ακυρώθηκαν 100 πτήσεις από κοντινά αεροδρόμια, συμπεριλαμβανομένου αυτού του γειτονικού Μπαλί, ύστερα από μια εβδομάδα μη-εκρηκτικής δραστηριότητας, με παραγωγή ηφαιστειακής στάχτης.

## Παραπομπές


Κατηγορία:Ηφαίστεια της Ινδονησίας
Αλεξάνδρα Σκάλα-Ταρχανιώτη

Η **Αλεξάνδρα Σκάλα-Ταρχανιώτη** (1475-1506) ήταν Ιταλίδα λογοτέχνις Φλωρεντινής καταγωγής.

## Βίος
Η **Αλεξάνδρα Σκάλα-Ταρχανιώτη** γεννήθηκε στη Φλωρεντία το 1475. 'Ηταν κόρη του Βαρθολομαίου Σκάλα, γραμματέα της Φλωρεντινής Δημοκρατίας. Μαθήτευσε κοντά στον Δημήτριο Χαλκοκονδύλη και τον Ιανό Λάσκαρη. Σπούδασε ιατρική και ελληνική φιλολογία. Επρόκειτο για μια προσωπικότητα που προσήλκυε τον θαυμασμό των συγχρόνων της, ο οποίος εκδηλωνόταν με τη συγγραφή και αφιέρωση προς αυτήν ποιημάτων και επιγραμμάτων, όπως του Τζοβάννι Πίκο ντελλά Μιράντολα, του δασκάλου της Ιανού Λάσκαρη και του φιλόλογου και ποιητή Άγγελου Πολιτσιάνο. Στα 1490 παντρεύτηκε τον Βυζαντινό λόγιο και μέλος της Ακαδημίας της Νεάπολης, Μιχαήλ Ταρχανιώτη Μάρουλο, ο οποίος της είχε αφιερώσει και αυτός αρκετά ποιήματα και επιγράμματα.

Το 1493 απέδωσε στα ελληνικά την τραγωδία του Σοφοκλή Ηλέκτρα. Πέθανε το 1506.

## Συγγραφικό έργο
Έγραψε ποιήματα στα ιταλικά και στα ελληνικά. Μετέφρασε ποιήματα του Αβικένα. Από το σύνολο του συγγραφικού της έργο σώζεται μόνο ένα επίγραμμα. Τα υπόλοιπα έργα της χάθηκαν το 1557 όταν πλημμύρισε ο ποταμός Άρνος.

## Πηγές
* Κούλα Ξηραδάκη: *Φιλελληνίδες. Ιστορική μελέτη*, Αθήνα, 1976, σσ. 18-19

## Παραπομπές


Κατηγορία:Ιταλίδες ποιήτριες
Κατηγορία:Ιταλοί φιλόλογοι
Αμένοφις Γ'

Ο **Αμένοφις Γ**' (εξελληνισμένο όνομα του Αμενχοτέπ) ήταν πατέρας του Ακενατώνος, ανακηρύχθηκε Φαραώ σε ηλικία περίπου 12 χρόνων και βασίλεψε περίπου 39 χρόνια. Η βασιλεία του ήταν, ως επί το πλείστον, ειρηνική και γνωστή για τις διπλωματικές σχέσεις με τα βασίλεια της Μεσοποταμίας,ιδιαίτερα για το εμπόριο χρυσού.Έκανε πολλούς διπλωματικούς γάμους με ξένες πριγκίπισσες,αλλά κύριως σύζυγος του ήταν η βασίλισσα Τίη,όπου σε αντίθεση με το έθιμο,δεν είχε βασιλική καταγωγή.
Άφησε πίσω του πάρα πολλά μνημεία,όπως δύο γιγάντια αγάλματα ύψους 17 μέτρων,γνωστά τον παλαιότερο καιρό στους αρχαιολόγους ως "Κολοσσοί του Μέμνονα",που στόλιζαν την είσοδο του νεκρικού του ναού,καθώς και πολλούς ναούς και αγάλματα σε όλη την Αίγυπτο. Επίσης κατασκεύασε ένα καινούργιο βασιλικό ανάκτορο στις Δυτικές Θήβες, με τη σύγχρονη ονομασία Μαλκάτα. Υπάρχουν αναφορές ότι στα τέλη της ζωής του ήταν άρρωστος και καταπονημένος. Μετά θάνατον τάφηκε στην Κοιλάδα των Βασιλέων και άφησε πίσω του μια ισχυρή και πλούσια αυτοκρατορία.
 
Αιγύπτιοι αρχαιολόγοι ανακάλυψαν κοντά στο Λούξορ (νότια) ένα τεράστιο άγαλμα του Αμενόφεως Γ’, ένα από τα μεγαλύτερα αυτού του Φαραώ που έχουν ανακαλυφθεί μέχρι σήμερα, όπως ανακοίνωσε σήμερα το υφυπουργείο Αρχαιοτήτων.   

Το φιλοτεχνημένο σε χαλαζίτη γλυπτό, ύψους μεγαλύτερου από 13 μέτρα, βρέθηκε σε επτά κομμάτια στον ταφικό ναό του Αμενχοτέπ Γ’ στο Κομ αλ-Χιτάν.

Πρόκειται για ένα από τα δύο αγάλματα που είχαν τοποθετηθεί στη βόρεια είσοδο του ναού, τα οποία πιθανότατα καταστράφηκαν κατά το σεισμό του έτους 27 π.Χ., αναφέρεται στην ανακοίνωση. Το άγαλμα, του οποίου το κεφάλι δεν έχει ακόμη βρεθεί, είχε από τότε «θαφτεί» κάτω από τη γη.

Κατηγορία:Φαραώ της 18ης Αιγυπτιακής Δυναστείας

Πηγή:
https://www.ancient.eu/Amenhotep_III/
Κολοσσιαίο άγαλμα του Αμένωφι Γ΄

Από το **Κολοσσιαίο άγαλμα του Αμενχοτέπ Γ** έχει διασωθεί ένα κεφάλι και ένα χέρι που βρέθηκαν στο περίφραγμα του ιερού της θεάς Μουτ στο Καρνάκ της Αιγύπτου. Αγοράστηκε το 1823 από τον Χένρι Σαλτ για το Βρετανικό μουσείο και φιλοξενούνται σήμερα εκεί.
## Περιγραφή
Είναι κατασκευασμένα από ερυθρό γρανίτη. Δυο τμήματα έχουν βρεθεί, ένα κεφάλι και ένα χέρι. Πιστεύεται ότι είχε στηθεί από τον Φαραώ Αμενχοτέπ Γ' στις Θήβες. Είναι άγνωστο αν είχε στηθεί στον τόπο της ανακάλυψής του, ή αν μεταφέρθηκε εκεί από τις Θήβες στα αρχαία χρόνια. Στα χρόνια της ανακάλυψής του οι αρχαιολόγοι το ερμήνευσαν εσφαλμένα ως άγαλμα του Τούθμωσι Γ΄, επειδή το άγαλμα και οι επιγραφές του είχαν μετατραπεί στην αρχαιότητα. Οι μετατροπές αυτές στα χαρακτηριστικά του προσώπου έγιναν πιθανόν στην εποχή του Ραμσή Β΄. Το κεφάλι έχει ύψος 2,90 μέτρα. Παριστάνει τον Αμενχοτέπ Γ' να φοράει την διπλή κορώνα ψχεντ, σύμβολο της εξουσίας της Αιγύπτου. Το χέρι έχει μήκος 330 εκατοστά και καταλήγει σε σφιχτή γροθιά.
## Ιστορικό της ανακάλυψης
Το άγαλμα ανακαλύφθηκε το 1817 από τους Τζιοβάνι Μπαττίστα Μπελτζόνι και Χέρι Ουίλλιαμ Μπίτσι. Λόγω της μάζας του, το κεφάλι μεταφέρθηκε με μεγάλη δυσκολία στο Λούξορ. Το χέρι δεν είναι ακριβώς γνωστό που ανακαλύφθηκε, αλλά πιστεύεται ότι ανακαλύφθηκε μαζί με το κεφάλι.
## Παραπομπές

## Περισσότερη βιβλιογραφία
*T.G.H. James and W.V. Davies, *Egyptian sculpture* (London, The British Museum Press, 1983)
*A.P. Kozloff and B.M. Bryan, *Egypts dazzling sun: Amenhotep *(Cleveland Museum of Art, 1992)
*Deborah Manley and Peta Rée, *Henry Henry Salt: artist, traveller, diplomat, Egyptologist* London: Libri, 2001)
*Strudwick, Nigel, *Masterpieces of Ancient Egypt*, London: British Museum Publications, 2006 p160-1
## Εξωτερικοί σύνδεσμοι

*Παρουσίαση του εκθέμματος από το Βρετανικό Μουσείο 
*Λεπτομερής παρουσίαση της κεφαλής 
*Λεπτομερής παρουσίαση του βραχίονα 

Κατηγορία:Αρχαία αιγυπτιακή τέχνη
Κάτω Ποταμιά Νάξου

Η **Κάτω Ποταμιά** είναι χωριό της κεντρικής Νάξου, σε υψόμετρο 80-110 μέτρων και με 99 κατοίκους (απογραφή 2011). Αποτελεί τον δυτικό οικισμό της Τοπικής Κοινότητας Ποταμιάς που συναποτελείται από τη Μέση Ποταμιά και τη Άνω Ποταμιά. Βρίσκεται στην ενδοχώρα του νησιού σε απόσταση 9 περίπου χιλιόμετρα νοτιοανατολικά από την Χώρα. Έχει χαρακτηριστεί από το 1988 παραδοσιακός οικισμός.

Οι κάτοικοι της Ποταμιάς ασχολούνται με την γεωργία, τη κτηνοτροφία και η περιοχή είναι ξακουστή για τα κηπευτικά της αλλά και για τα τυριά. Στην περιοχή υπάρχουν παλιοί νερόμυλοι οι οποίοι σε συνδυασμό με το καταπράσινο περιβάλλον δημιουργούν μια ξεχωριστή ατμόσφαιρα.

Στα νότια της Κάτω Ποταμιάς υπάρχει μια από τις 34 εκκλησίες της ευρύτερης περιοχής, αυτή του Αγίου Μάμα, που χτίστηκε τον 9ο αι. μ.Χ.

## Πληθυσμιακά στοιχεία
Επειδή σε παλαιότερες απογραφές οι οικισμοί *Άνω, Κάτω και Μέση Ποταμιά* απογράφονταν ως *Ποταμιά* στον παρακάτω πίνακα αναφέρονται και οι τρεις, αλλά και το άθροισμά τους για να υπάρχει μια διαχρονική εικόνα.

## Διοικητικές μεταβολές
* Το 1835, οι σημερινοί οικισμοί *Άνω, Κάτω και Μέση Ποταμιά* αναγνωρίζονται σαν ένας οικισμός με την ονομασία *Ποταμιά*, με 190 κατοίκους (57 οικογένειες) και προσαρτάται  στον νεοϊδρυθέντα ''δήμο'' ''Βίβλου'' της επαρχίας Νάξου, με έδρα τον οικισμό Γαλανάδο.
* Το 1912, αποφασίζεται οι οικισμοί που έχουν πάνω από 300 κατοίκους και σχολείο στοιχειώδους εκπαίδευσης, να αποτελέσουν αυτοτελείς κοινότητες. Οπότε ο *οικισμός Ποταμιά*, που αριθμούσε πάνω από 500 κατοίκους  αποσπάται από το *δήμο* *Βίβλου* και ορίζεται έδρα της *κοινότητας Ποταμιάς*.
* Το 1928, στην απογραφή αναγνωρίζονται ξεχωριστά οι οικισμοί *Άνω, Κάτω και Μέση Ποταμιά,* οπότε ο οικισμός Ποταμιά καταργείται και στη θέση του δημιουργείται η *κοινότητα Ποταμιάς*, που περιλαμβάνει τους τρεις ξεχωριστούς οικισμούς και έδρα του ορίζεται η Άνω Ποταμιά.
* Το 1976, ο οικισμός (Άνω Ποταμιά) παύει από έδρα της *κοινότητας Ποταμιάς* και ορίζεται έδρα ο *οικισμός Μέση Ποταμιά*.
* Το 1997, με την εφαρμογή του ''προγράμματος Καποδίστρια''*ς* (νόμος 2539/97),  ο οικισμός προσαρτάται στο δήμο ''Νάξου''.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), ο οικισμός προσαρτάται στο νεοσύστατο δήμο ''Νάξου & Μικρών Κυκλάδων''. Συγκεκριμένα, με το *πρόγραμμα Καποδίστριας* υπαγόταν στο *Δημοτικό Διαμέρισμα Ποταμιάς*, του *Δήμου Νάξου*, του ''νομού Κυκλάδων'', στο γεωγραφικό διαμέρισμα ''Νήσων Αιγαίου Πελάγους''.
Σήμερα, μετά τη τελευταία μεταβολή του 2010 (*πρόγραμμα Καλλικράτης*), αποτελεί μαζί με τους οικισμούς Άνω Ποταμιά ( 127 κ.) και Μέση Ποταμιά ( 99 κ.) την *Τοπική Κοινότητα Ποταμιάς* ( 285 κ.). Η τ.κ. Ποταμιάς υπάγεται στη Δημοτική Ενότητα Νάξου, του *δήμου Νάξου και Μικρών Κυκλάδων*, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.

## Παραπομπές


Κατηγορία:Χωριά της περιφερειακής ενότητας Νάξου
Το Χωνί

[με-πλαίσιο|To [λογότυπο της εφημερίδας *Το Χωνί*]]
***Το Χωνί*** ήταν εβδομαδιαία κυριακάτικη πολιτική εφημερίδα πανελλαδικής κυκλοφορίας. Το πρώτο φύλλο της εφημερίδας κυκλοφόρησε στις 25 Μαρτίου 2012 και την ευθύνη της έκδοσης είχαν οι Μάνος Κακλαμάνος και ο Γιώργος Χριστοφορίδης μετέπειτα "υπασπιστής" του Πάνου Καμμένου. Στις 30 Δεκεμβρίου 2018 κυκλοφόρησε το τελευταίο φύλλο της εφημερίδας.

## Πολιτικός προσανατολισμός
Η εφημερίδα προέβαλε τις θέσεις των κινημάτων Ενιαίου Παλλαϊκού Μετώπου και του Κινήματος Δεν Πληρώνω. Η εφημερίδα αυτοχαρακτηριζόταν ως «αντιμνημονιακή εφημερίδα χωρίς σαφή ιδεολογικό προσανατολισμό δεξιά ή αριστερά».

Μετά την ανακοίνωση της υποψηφιότητας του Γιώργου Χριστοφορίδη με το κόμμα των Ανεξαρτήτων Ελλήνων για τις ελληνικές βουλευτικές εκλογές Ιανουαρίου 2015, έγινε εμφανής η ρήξη με το ιδρυτικό μέλος του Ενιαίου Παλλαϊκού Μετώπου, Δημήτρη Καζάκη.

μικρογραφία|Το πρώτο φύλλο της εφημερίδας ''Το Χωνί''

## Θεματολογία
Η εφημερίδα δημοσίευσε θέματα κυρίως πολιτικού και οικονομικού περιεχομένου, ελληνικού ή διεθνούς ενδιαφέροντος. Αρκετές σελίδες ασχολούνται και με τον πολιτισμό, τον αθλητισμό, την αυτοκίνηση, τα media κ.ά. Επίσης, περιλάμβανε σατιρικές στήλες και χώρο για τα άρθρα αναγνωστών της εφημερίδας. Στην αρχισυνταξία βρισκόταν ο Παναγιώτης Ντάσης και στη σχεδίαση η Κατερίνα Πρεβόλη, ενώ στο πρώτο τεύχος είχαν αρθρογραφήσει οι Γιάννης Ζουγανέλης, Δημήτρης Καζάκης, Τζίμης Πανούσης.

## Δικαστικές διαμάχες
Το 2012 το Μπενάκειο Φυτοπαθολογικό Ινστιτούτο κατέθεσε αγωγή ύψους ενός εκατομμυρίου ευρώ εναντίον της εφημερίδας και πέντε δημοσιογράφων της.

Το 2013 κατέθεσε αγωγή ο Βαρδής Βαρδινογιάννης για «προσβολή της προσωπικότητας» διεκδικώντας το ποσό των οκτώ εκατομμυρίων ευρώ.

Το 2016 η εφημερίδα έκανε μήνυση απαιτώντας ένα εκατομμύριο ευρώ απ' τον καθένα προς τους Κυριάκο Μητσοτάκη, τότε αρχηγό της αξιωματικής αντιπολίτευσης και Σταύρο Θεοδωράκη, τότε πρόεδρο του κόμματος Το Ποτάμι.

## Αναφορές


Κατηγορία:Πρώην εφημερίδες στην ελληνική γλώσσα
Κατηγορία:Πρώην εφημερίδες με τόπο έκδοσης την Αθήνα
Ελευθερίου (αποσαφήνιση)

Με το επώνυμο **Ελευθερίου** μπορεί να αναφερόμαστε στα παρακάτω πρόσωπα:

* Γιώργος Ελευθερίου (1984- ), Κύπριος ποδοσφαιριστής.
* Ελευθερία Ελευθερίου (1989- ), Κύπρια τραγουδίστρια.
* Μάνος Ελευθερίου (1938- ), Έλληνας ποιητής, στιχουργός και συγγραφέας.

Κατηγορία:Ελληνικά επώνυμα
2156 Κάτε

Η **Κάτε (Kate)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,485. Ανακαλύφθηκε το 1917 από τον Ρώσο αστρονόμο Σεργκέι Ιβάνοβιτς Μπελιάφσκι, που παρατηρούσε από το Σιμέις της Κριμαίας, και πήρε το όνομά της από το όνομα της συζύγου του Δανού αστρονόμου Λ.Κ. Κρίστενσεν.

## Φυσικά χαρακτηριστικά
Ο φασματικός τύπος της Κάτε είναι **S** (λιθώδης). Η Κάτε περιστρέφεται γύρω από τον εαυτό της μία φορά κάθε 5 ώρες 37 λεπτά και 22 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κατε
2157 Άσμπρουκ

Ο **Άσμπρουκ (Ashbrook)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,4. Ανακαλύφθηκε το 1924 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Αμερικανού αστρονόμου Τζόζεφ Άσμπρουκ, όπως και ο κρατήρας Άσμπρουκ στη Σελήνη.

## Φυσικά χαρακτηριστικά
Ο φασματικός τύπος του Άσμπρουκ είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ασμπρουκ
Φίλιπ Μίλερ

Ο **Φίλιπ Μίλερ**, αγγλ. *Philip Miller*, επίσημη συντομογραφία (*MILL.*), (1691 - 18 Δεκεμβρίου 1771) ήταν Άγγλος κηπουρός και βοτανολόγος σκωτσέζικης καταγωγής.  

## Βιογραφία
Ο Φίλιπ Μίλερ ήταν γιος ενός αγρότη από τα περίχωρα του Ντέτφορντ (*Deptford*). Ήταν παντρεμένος με την Μαίρη Κένετ (*Mary Kennet*). 
Από το 1721 μέχρι λίγο πριν από το θάνατό του ήταν υπεύθυνος του Φυσικού Κήπου του Τσέλσι (*Chelsea Physic Garden*). Συνέγραψε αρκετά βιβλία, μεταξύ των οποίων *Το λεξικό του κηπουρού (Gardener's Dictionary, 1731)*, όπου περιγράφονται μέθοδοι για τη βελτίωση ανθόκηπων και οπωρώνων.
Ο Μίλερ διατηρούσε αλληλογραφία  με άλλους βοτανολόγους και συνέλεγε δείγματα φυτών από όλα τα μέρη της γης, πολλά από τα οποία καλλιέργησε για πρώτη φορά στην Αγγλία.
Ο Μίλερ για πολλά χρόνια αρνιόταν να χρησιμοποιήσει στα συγγράμματά του το διωνυμικό σύστημα του Καρόλου Λινναίου και προτιμούσε τις ταξινομήσεις των Ζοζέφ Πιτόν ντε Τουρνεφόρ και Τζων Ραίη. Για πρώτη φορά το 1768 με την όγδοη έκδοση του *Gardener's Dictionary* υιοθέτησε τη διωνυμική ταξινόμηση, παρόλο που και προηγουμένως είχε περιγράψει διάφορα φυτά όπως για παράδειγμα  τον λάρικα και τη βανίλια χρησιμοποιώντας το σύστημα του Λινναίου. 
Το 1733 ήταν ο πρώτος που έστειλε σπόρους βαμβακιού στην Αμερική.

## Έργα
*Gardener's & Florist's Dictionary (1724)
*Gardener's Dictionary (8 εκδόσεις 1731-1768)
*Gardener's Kalendar

## Παραπομπές


Κατηγορία:Βρετανοί βοτανολόγοι
Γεωσύγχρονη τροχιά

**Γεωσύγχρονη τροχιά** ονομάζεται η τροχιά ενός τεχνητού δορυφόρου γύρω από τη Γη, κατά την οποία ο δορυφόρος κινείται με γωνιακή ταχύτητα ίση με την γωνιακή ταχύτητα περιστροφής της Γης.

Ειδική περίπτωση γεωσύγχρονης τροχιάς αποτελεί η γεωστατική τροχιά.

## Παραπομπές


Κατηγορία:Τροχιές
Κατηγορία:Γη
Κατηγορία:Διαστημική τεχνολογία
Ριβουλόζη

thumb|right|100px|Δομή της D-Ριβουλόζης
Η **ριβουλόζη** είναι μονοσακχαρίτης με κετονική δομή, στο μόριο της οποίας περιέχονται πέντε άτομα άνθρακα, καλούμενη εξ αυτού κετοπεντόζη και συμπεριλαμβάνεται στην ομώνυμη χαρακτηριστική ομάδα, τις κετοπεντόζες. Ο μοριακός τύπος της είναι "*'[[Άνθρακας|C]]<sub>5</sub>[[Υδρογόνο|H]]<sub>10</sub>[[Οξυγόνο|O]]<sub>5</sub>.

Παρατηρείται υπό δύο μορφές: μονοφοσφωρική και διφωσφορική ριβουλόζη. 
Πρόκειται για ιδιαίτερα σημαντικές ουσίες στο σχηματισμό πολλών άλλων βιοενεργών ουσιών. Και υπό τις δύο μορφές δεσμεύει [[διοξείδιο του άνθρακος]] κατά τη [[φωτοσύνθεση]], στην αρχή της διαδικασίας της, ενώ υπεισέρχεται και σε άλλες μεταβολικές οδούς όπως π.χ. της φωσφορικής πεντόζης. Για παράδειγμα, η ϋ(ψιλον)-ριβουλόζη αποτελεί ένα ενδιάμεσο στάδιο στην μυκητιακή οδό στη παραγωγή ϋ - αραβιτόλης.

Η Ριβουλόζη φέρεται επίσης και με τις ονομασίες *Αδονόζη* (Adonose), *Αραβινουλόζη* (Arabinulose), *Αραβοκετόζη* (Araboketose), ή και *Ριβοσόνη* (Ribosone). Συνθετική μορφή της είναι γνωστή σακχαροριβουλόζη που χρησιμοποιείται στη παραγωγή τεχνητών γλυκαντικών ουσιών.

== Δείτε επίσης ==
* [[Ριβόζη]]


==Πηγές==
* *Εγκυκλοπαίδεια Πάπυρος Larousse Britannica'', τόμ. 52ος, σελ. 77
* "Collins - Λεξικό Όρων βιολογίας" Εκδ. Ι. Φλώλος - Αθήνα, σελ. 516, ISBN 960-7178-62-9

Κατηγορία:Κετοπεντόζες
Κατηγορία:Κετόζες
Κατηγορία:C5
Κατηγορία:Χειρομορφία (χημεία)